Държавен вестник, бр. 49, 2004 г., стр. 66

С Т Р .  66
Д Ъ Р Ж А В Е Н   В Е С Т Н И К
Б Р О Й  49
КАМАРА НА ИНЖЕНЕРИТЕ
В ИНВЕСТИЦИОННОТО
ПРОЕКТИРАНЕ
НАРЕДБА № 1
от 17 май 2004 г.
за определяне на минимални цени в инженер-
ното инвестиционно проектиране
Г л а в а  п ъ р в а
ОБЩИ ПОЛОЖЕНИЯ
Чл. 1. В наредбата са включени основните
принципи за образуване на минималните цени
и тяхното приложение.
Чл. 2. (1) Наредбата се отнася за определяне
на минималните цени при проектиране на инже-
нерните части на инвестиционните проекти по
смисъла на раздел I “Инвестиционно проучване и
проектиране” от Закона за устройство на терито-
рията (ЗУТ). В рамките на проектирането се из-
вършват всички или някои от следните дейности:
1. първоначални проучвания за инвестици-
онни намерения;
2. идейни решения;
3. проекти за издаване на разрешение за
строеж;
4. работни чертежи и детайли;
5. съдействие на възложителя за избор на
изпълнител на строежа;
6. проект за получаване на разрешение за
ползване;
7. авторски надзор при реализацията;
8. съдействие за изготвяне на екзекутивни
чертежи;
9. участие в приемателна комисия;
10. ангажименти в рамките на гаранционни-
те срокове.
(2) Минималните цени се прилагат при до-
говаряне с възложителя на видовете проектни
работи по ал. 1 от лицата, които притежават
съответната проектантска правоспособност,
дадена им от Камарата на инженерите в инвес-
тиционното проектиране (КИИП).
(3) Видовете работи се договарят в съответ-
ствие с чл. 160, ал. 2 ЗУТ и се отнасят за обхвата
и съдържанието на проектните работи, опреде-
лени от наредбата за обхвата и съдържанието на
инвестиционните проекти по чл. 139, ал. 5 ЗУТ.
Чл. 3. (1) Наредбата е задължителна за про-
ектанта по смисъла на чл. 162, ал. 1 ЗУТ при
сключване на писмен договор с възложителя за
проектантска услуга, който се регистрира в
КИИП съгласно чл. 29, ал. 1 от Закона за кама-
рите на архитектите и инженерите в инвести-
ционното проектиране (ЗКАИИП).
(2) Определената в договора стойност на
проектната услуга не може да бъде по-ниска от
предвиденото в наредбата.
Чл. 4. (1) Неспазването на изискванията на
наредбата от инженерите проектанти е дисцип-
линарно нарушение съгласно чл. 7.2, т. 1 от ус-
тава на КИИП.
(2) При наличието на доказателствен мате-
риал за констатирано нарушение на наредбата
от страна на инженерите проектанти се образу-
ва дисциплинарно производство, по което с
мотивирано решение излиза комисията по про-
фесионална етика на КИИП за налагане на санк-
ции съгласно изискванията на устава.
Чл. 5. (1) Минималните цени се отнасят за
цялостно проектиране на инженерните части,
т. е. за изработване на всички фази на инвести-
ционните проекти, предвидени в чл. 139 ЗУТ.
(2) Минималните цени не зависят от цената
за проектиране на архитектурната част и са
част от общата цена за проектиране на строе-
жа (обекта).
Г л а в а  в т о р а
МИНИМАЛНИ ЦЕНИ ЗА ПРОЕКТИРАНЕ
НА ИНЖЕНЕРНИТЕ ЧАСТИ НА ИНВЕСТИ-
ЦИОННИ ПРОЕКТИ И УСТРОЙСТВЕНИ
ПРОЕКТИ
Чл. 6. Минималните цени в тази глава се отна-
сят за инвестиционни проекти на строежи (обек-
ти), които имат повече от две инженерни части.
Чл. 7. (1) Минималните цени за проектира-
не на инвестиционни проекти за отделен обект
се получават като сбор от конкретните цени,
определени от специалистите по отделните ин-
женерни специалности.
(2) Всяка цена е произведение от два еле-
мента, които отчитат техническите параметри
на обекта:
1. размерност на строежа (разгъната застро-
ена площ, застроен обем, капацитет и др.);
2. сложност на проекта за строежа.
(3) С нарастване на обема на задачата (раз-
мера на строежа) относителната цена спрямо
единица стойност или натурален показател е
намаляваща функция. При по-високите катего-
рии на сложност цената се коригира с коефици-
ент, представляващ нарастваща прогресия.
Чл. 8. (1) Всяка инженерна специалност оп-
ределя своето проектантско възнаграждение по
методика на ценообразуване, разработена от
съответната национална професионална секция
по предложение на съответните областни про-
фесионални секции.
(2) Методиките за ценообразуване по специ-
алности се съобразяват с характеристиката,
значимостта, сложността и рисковете при екс-
плоатация на строежите съгласно категориза-
цията в чл. 137, ал. 1 ЗУТ и Наредба № 1 за но-
менклатурата на видовете строежи.
(3) Отделните методики за ценообразуване
се оформят в табличен, графичен или аналити-
чен вид по решение на съответната професио-
нална секция.
(4) Всички методики за ценообразуване по
специалности са неразделна част—приложения
към наредбата, и се приемат от управителния
съвет на КИИП по предложение от съответни-
те национални професионални секции.